תחנת הכוח גוודיין ביילון

תחנת הכוח גְווֹדְייֵן ביילון (בסינית: 国 电 北仑 发电厂; בפין-יין: Guódiàn Běilún Fādiànchǎng) היא תחנת כוח מבוססת דלק מאובנים, הממוקמת ברובע ביילון של העיר נינגבו שבמחוז ג'ג'יאנג שבסין.

עם קיבולת של 5,000 מגוואט, זו תחנת הכוח השביעית בגודלה בעולם. התחנה מייצרת אנרגיה באמצעות חמש טורבינות, שכל אחת מהן מייצרת 600 מגוואט, בנוסף לשתי יחידות, שכל אחת מהן מייצרת 1,000 מגוואט.

בניית תחנת הכוח החלה בינואר 1988, והסתיימה ביוני 2009.

תחנת הכוח פותחה ומופעלת על ידי תאגיד גוודיין הסיני.

תחנת הכוח גוודיין ביילון היא מפעל ייצור החשמל הראשון בסין שהשתמש בהלוואות של הבנק העולמי לבנייה.

 הערות שוליים 

קטגוריה:ג'ג'יאנג
קטגוריה:הרפובליקה העממית של סין: תחנות כוח
קטגוריה:תחנות כוח פחמיות